Ο **Αμαντού Μπα** (*Amadou Ba* , γεννημένος στις 17 Μαΐου 1961) είναι Σενεγαλέζος πολιτικός, o οποίος υπηρέτησε ως πρωθυπουργός της Σενεγάλης από τις 17 Σεπτεμβρίου 2022 έως τις 6 Μαρτίου 2024. Διετέλεσε υπουργός Εξωτερικών της Σενεγάλης από το 2019 έως το 2020 και υπουργός Οικονομικών και Οικονομίας την περίοδο 2013-2019.

Ο Μπα αναφέρθηκε ως ένας από τους 100 κορυφαίους Αφρικανούς με τη μεγαλύτερη επιρροή από το περιοδικό *New African* τα έτη 2011,  2012 και 2013

Καριέρα
-------

Ο Μπα ήταν ασκούμενος επιθεωρητής στο Ντιουρμπέλ το 1989, στη συνέχεια Επικεφαλής Επιθεωρητής του πρώτου τμήματος φόρου προστιθέμενης αξίας στη Γενική Διεύθυνση Φόρων και Περιουσίας (DGID) στο Ντακάρ. Το 1991 μετεκπαιδεύτηκε στο Διεθνές Ινστιτούτο Δημόσιας Διοίκησης (Institut international d'administration publique) στο Παρίσι και στη Βαλτιμόρη. 

Από το 1990 έως το 1992, ο Μπα ήταν Επικεφαλής Επιθεωρητής για το Dakar-Plateau, στη συνέχεια κατείχε τη θέση του Επιτρόπου Ελέγχου Ασφαλίσεων στη Διεύθυνση Ασφαλίσεων μέχρι το 1994, και στη συνέχεια του Επιθεωρητή Επαλήθευσης στη Διεύθυνση Επαλήθευσης και Δημοσιονομικών Ερευνών. 

Έπειτα από περισσότερη εκπαίδευση το 2001 στην σχολή École nationale des impôts [fr] στο Κλερμόν-Φεράν, ο Μπα έγινε επικεφαλής του Κέντρου Μεγάλων Επιχειρήσεων στη Διεύθυνση Φόρων το 2002. Το 2004 διετέλεσε διευθυντής Φορολογίας για ένα χρόνο. Τον Νοέμβριο του ίδιου έτους διορίστηκε γενικός διευθυντής Φόρων και Κτηματολογίου. Κατά τη διάρκεια της θητείας του, ένας νέος φορολογικός γενικός κώδικας Code général des impôts [fr] ξεκίνησε, ο οποίος τέθηκε σε ισχύ τον Ιανουάριο του 2013. 

Παράλληλα με αυτούς τους ρόλους, ο Μπα δίδαξε στο ENAM στο τμήμα φορολογίας και περιουσίας από το 1992 και στο COFEB/BCEAO από το 1995 έως το 2000. 

Όταν η Αμινατά Τουρέ έγινε πρωθυπουργός στις 2 Σεπτεμβρίου 2013, ο Μπα διορίστηκε υπουργός Οικονομικών και Οικονομίας, αντικαθιστώντας τον Αμαντού Κανέ. Διατήρησε αυτή τη θέση όταν ο Μοχάμεντ Ντιόν ανέλαβε την πρωθυπουργία το 2014.

Αλλες δραστηριότητες
--------------------

* Αφρικανική Τράπεζα Ανάπτυξης (AfDB), Ex-officio μέλος του Συμβουλίου των Διοικητών (από το 2013)
* Διεθνές Νομισματικό Ταμείο (ΔΝΤ), Ex-officio μέλος του Συμβουλίου των Διοικητών (από το 2013)
* Πολυμερής Οργανισμός Εγγύησης Επενδύσεων (MIGA), Όμιλος Παγκόσμιας Τράπεζας, Ex-officio μέλος του Συμβουλίου των Διοικητών (από το 2013)
* Παγκόσμια Τράπεζα, Ex-officio μέλος του Συμβουλίου των Διοικητών (από το 2013)

Προσωπική ζωή
-------------

Ο Μπα είναι παντρεμένος και έχει τρία παιδιά.

Παραπομπές
----------

1. ↑  Ανακτήθηκε στις 26  Δεκεμβρίου 2021.
2. ↑  Ανακτήθηκε στις 26  Δεκεμβρίου 2021.
3. ↑  Ανακτήθηκε στις 19  Σεπτεμβρίου 2022.
4. ↑  Ανακτήθηκε στις 21  Σεπτεμβρίου 2022.
5. ↑  «Le Gouvernement | Secrétaire général du Gouvernement». Ανακτήθηκε στις 25  Σεπτεμβρίου 2022.
6. ↑  «Africa: Amadou Mahtar Ba Named to 'Most Influential' List». *allAfrica.com* (στα Αγγλικά). 13 Ιουνίου 2011. Ανακτήθηκε στις 6 Ιανουαρίου 2021.
7. ↑  Gundan, Farai. «The 10 Most Powerful Men In Africa 2014». *Forbes* (στα Αγγλικά). Ανακτήθηκε στις 6 Ιανουαρίου 2021.
8. 1 2 3 4 5  « Voici le curriculum vitæ de Monsieur Amadou Ba, Ministre de l'Economie et des Finances », *DakarActu*, 2 Σεπτεμβρίου 2013.
9. ↑  AfDB Annual Report 2017 African Development Bank (AfDB).
10. ↑  Board of Governors International Monetary Fund (IMF).
11. ↑  Board of Governors Multilateral Investment Guarantee Agency (MIGA), World Bank Group.
12. ↑  Board of Governors World Bank.

Εξωτερικοί σύνδεσμοι
--------------------

* Πολυμέσα σχετικά με το θέμα  Amadou Ba στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2318167265487272610003
* GND: 1276670850

 |

 |